Matteus 6:11 Ons vertrou so vinnig op onsself. As jy na mense in ons tyd luister, merk jy dat steeds weer op. Jy hoor in ons tyd dikwels: “As jy iets regtig wil en jy volg jou hart dan gaan jy dit reg kry.” Dikwels word beklemtoon dat ons dinge in eie krag kan doen. As jy dan so begin dink en werk en jy kry wat jy graag wil nie reg nie is die teleurstelling baie groot. Wie na hierdie wêreld kyk, sien dat baie dinge misluk. Ons kry dit as mense dit nie reg om vir ’n regverdige wêreld te sorg nie. Ons kry dit nie reg om siekte en dood uit hierdie wêreld te kry nie. Altyd weer is daar mense wat ander onregverdig behandel. Steeds weer sien ons dat die een groep die ander doodmaak. Steeds weer sien ons korrupsie. Ons menslike krag is klein en dan is daar nog die sonde waarvan die krag onder die mense groter is as dit wat goed is.